Ποτάμι Καρλοβασίου Σάμου

Το Ποτάμι είναι οικισμός αλλά και παραλία της Σάμου στο Βορειοανατολικό Αιγαίο Πέλαγος.

Γενικά στοιχεία - αξιοθέατα
Το Ποτάμι βρίσκεται στα βορειοδυτικά παράλια του νησιού, σε υψόμετρο 5 μέτρα και απέχει  περίπου 5 χλμ. δυτικά από το Νέο Καρλόβασι. 
αριστερά|μικρογραφία|Η παραλία του χωριού.
Είναι γνωστός τουριστικός προορισμός για την παραλία της με τα χαρακτηριστικά τυρκουάζ νερά με γύρω της κατάφυτη περιοχή η οποία έχει χαρακτηριστεί ως Τοπίο Ιδιαίτερου Φυσικού Κάλους (Τ.Ι.Φ.Κ.). Νοτιοανατολικά, προς τον Άγιο Παντελεήμονα, υπάρχει φαράγγι (μήκους περίπου 1 χιλιομέτρου) με διαδοχικούς καταρράκτες και μικρές λίμνες καθώς και ξεχασμένο Γενοβέζικο Κάστρο που δέσποζε παλιότερα στην περιοχή. Στην ίδια περιοχή βρίσκεται και το "Αναρριχητικό Πεδίο Ποτάμι".

 Διοικητικά στοιχεία 
Ως ξεχωριστός οικισμός, αναφέρεται επίσημα για πρώτη φορά το 1981 να απογράφεται στον τότε δήμο Καρλοβασίων. Σύμφωνα με το πρόγραμμα Καλλικράτης, μαζί με το Νέο Καρλόβασ, τα Σακκουλαίικα, τους Σουρήδες και τη Μονή Προφήτη Ηλία αποτελούν την κοινότητα Καρλοβασίων που υπάγεται στη Δημοτική Ενότητα Καρλοβασίων του Δήμου Δυτικής Σάμου ενώ σύμφωνα με την απογραφή 2011 έχει 29 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10826 (σελ. 352 του pdf)

Παραπομπές

Κατηγορία:Χωριά της περιφερειακής ενότητας Σάμου
Κατηγορία:Δήμος Δυτικής Σάμου